Publication: Magyar Közlöny
Issue: MK-2011-41 (Year: 2011, Number: 41)
Era: contemporary
Section: rendelkezéseinek végrehajtásáról szóló 8/2004. (III. 10.) PM rendelet (a továbbiakban: JötR.) 2. § (3) bekezdése helyébe
Paragraph Index: 456

38. § A JötR. 57. § (3) bekezdése helyébe a következõ rendelkezés lép: „(3) A bérfõzési lapot abban az esetben is a (2) bekezdés szerint kell vezetni, ha a bérfõzetett párlatot a szeszfõzde engedélyese teljes egészében megvásárolja. A szeszfõzde engedélyes a bérfõzetõtõl megvásárolt párlatról adózatlan termék esetén a 28. számú melléklet szerinti, adózott termék esetén a 32. számú melléklet szerinti adattartalommal a vámszerv által jóváhagyott és hitelesített, amennyiben az engedélyt kiadó és a hatósági felügyeletet ellátó vámszerv nem azonos, az engedélyt kiadó vámszerv által jóváhagyott és a hatósági felügyeletet ellátó vámszerv által hitelesített külön nyilvántartást köteles vezetni. A nyilvántartás vezetésére az engedélyt kiadó vámszerv által elõzetesen jóváhagyott számítógépes nyilvántartás is alkalmazható.”

Source: https://magyarkozlony.hu/hivatalos-lapok/6da3d2152c077ddc6705ee2e3fd8c0895cfef54e/dokumentumok/b6c906a8c14f606bbbc6b7d57e78aeacec49efae/letoltes